આજે શરૃ કરાયેલી વેબસાઇટ દ્વારા ક્રાંતિકારીઓ કેવા હતા તેમના મિજાજનો પરિચય થાય છે. ગોળી, પિસ્તોલવાળા તમામ લોકોને એક ત્રાજવે તોલવા જોઇએ નહીં. દેશકાળની પરિસ્થિતિ મુજબ કાર્ય કરવું પડતું હોય છે. દેશ માટે કઇ રીતે જીવવું તેના માટે સ્વ. સરદારસિંહ રાણાનું જીવન પ્રેરણા સમાન છે. તેમણે દેશ માટે જીવન સમર્પિત કર્યું હતું પરંતુ તેમનામાં અહંકાર નહોતો. આજે લોકો ત્રણ મહિના દેખાડો કરવા માટે સારું કામ કરીને સરકાર સમક્ષ તામ્રપત્ર માટે દાવેદારી નોંધાવે છે. સ્વ. સરદારસિંહ રાણાનું એકમાત્ર લક્ષ્યાંક નિ:સ્વાર્થ ભાવના સાથે દેશ હિતનું હતું. અંગ્રેજો સામે આઝાદીની લડત વખતે વિદેશમાં રહીને સશસ્ત્ર ક્રાંતિ માટે સંખ્યાબંધ ક્રાંતિકારીઓને સરદારસિંહ રાણાએ તૈયાર કર્યા હતા. '